stanford-oval/wikipedia huggingface dataset:
Leinsterin kirja

Sivu Leinsterin kirjasta
Leinsterin kirja, iiriksi Lebor Laignech, nykyiiriksi Leabhar Laighneach ja englanniksi The Book of Leinster, on kokoelma irlantilaisia runoja ja proosakertomuksia, jotka perustuvat vanhoihin käsikirjoituksiin ja suulliseen perimätietoon sekä kirkollisiin ja maallisiin lähteisiin 1100–1200-luvuilta. Teos on omistettu Tír-dá-glasin (Terryglass, Tipperary) apotille Áed Hún Crimthaindille, ja kirja on kuuluisa taidokkaasta kalligrafiastaan. Aiemmin se tunnettiin nimellä Noughavalin kirja (Lebor na Nuachongbála). Leinsterin kirjaa säilytetään Trinity Collegessa Dublinissa.
Leinsterin kirjan ensimmäinen versio on alun perin kirjoitettu noin vuonna 1160, ja se on viimeistelty vuosina 1201–1224. Se on yksi merkittävimmistä keskiajan irlantilaisista käsikirjoituskokoelmista ajalta ennen normannien saapumista Irlantiin 1100-luvun loppupuolella. The Book of Leinster sisältää historiaa käsitteleviä runoja sekä Leinsterin kuninkaiden ja sankarien sukupuita, kuvauksia mytologisista ja todellisista valloituksista ja taisteluista, kuvailevaa proosaa, topografisia luetteloita sisältäen lähes 200 paikannimeä, tutkielmia bardien ja kreikkalaisten runomitoista sekä latinankielisiä hymnejä. The Book of Leinster sisältää myös version sankarieepos Táin Bó Cúailngesta eli Cooleyn karjaryöstöstä ja vanhimman version Ulsterin sykliin kuuluvasta Oidheadh Chloinne Uisneach -tarusta, joka kertoo Deirdren surullisen tarinan sekä Lebor Gabála Érenn -eepoksen, kertomuksen Irlannin myyttisistä valloituksista.
Aiheesta muualla

Leinsterin kirjan sisällys
Leland Stanford

Leland Stanford vuonna 1890
Amasa Leland Stanford (9. maaliskuuta 1824 – 21. kesäkuuta 1893) oli yhdysvaltalainen liikemies, joka toimi myös Kalifornian kahdeksantena kuvernöörinä vuosina 1862–1863 sekä liittovaltion senaattorina Kaliforniasta vuosina 1885–1893. Lisäksi hän oli mm. Southern Pacific Railroadin pitkäaikainen johtaja ja perusti Stanfordin yliopiston. Hänellä oli vaimonsa Jane Elizabeth Lathropin kanssa yksi lapsi, 15-vuotiaana sairauteen kuollut poika Leland Jr.
Marama Vahirua

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. toukokuuta 1980 (ikä 44)
Syntymäpaikka: Papeete, Tahiti, Ranskan Polynesia
Pelipaikka: hyökkääjä
Pituus: 172 senttimetriä
Paino: 68 kilogrammaa
Seura
Seura: Nancy
Pelinumero: –
Seurat
| Vuodet | Seura | O | (M) |
| 1999–2004 | Nantes | 111 | (28) |
| 2004–2007 | Nice | 99 | (19) |
| 2007–2010 | Lorient | 86 | (19) |
| 2010– | Nancy | 25 | (5) |
| 2011–2012 | → Monaco (laina) | 12 | (2) |
| 2012–2013 | → Panthrakikos (laina) | 26 | (3) |
Maajoukkue
| 2013– | Tahiti | 3 | (0) |
 Seurajoukkueuran tilastot kattavat vain kansalliset sarjat, päivitetty 25. kesäkuuta 2013.  Maajoukkueuran tilastot päivitetty 25. kesäkuuta 2013.
Marama Vahirua (s. 12. toukokuuta 1980 Papeete) on tahitilainen jalkapalloilija, pelipaikaltaan hyökkääjä. Hän edustaa Ranskan Ligue 2:n Nancyä.
Seurajoukkueura

Vahirua aloitti jalkapalloilun tahitilaisissa Central Sportissa ja Piraessa, kunnes muutti 17-vuotiaana Ranskaan liittyäkseen Nantesin junioriakatemiaan. Debyyttinsä Ranskan korkeimmalla sarjatasolla Division 1:ssä (myöhemmältä nimeltään Ligue 1) Vahirua teki kauden 1998–1999 lopulla. Sittemmin hän on pelannut sarjassa yli 300 ottelua eri joukkueissa. Hän saavutti Nantesin kanssa Ranskan-mestaruuden kaudella 2000–2001, jolloin hän teki seitsemän maalia pelaamassaan 15 ottelussa. Nantes voitti myös Ranskan cupin vuosina 1999 ja 2000.
Lähdettyään Nantesista vuonna 2004 Vahirua pelasi kolme kautta sekä Nicessä että Lorient’ssä. Maalimäärillä mitattuna parhaan kautensa hän pelasi Nicessä 2004–2005, jolloin hän teki 10 maalia pelaamassaan 34 ottelussa. Hänet valittiin Oseanian vuoden jalkapalloilijaksi vuonna 2005. Vuodesta 2010 alkaen Vahirua on pelannut Nancyssä sekä lainalla Monacossa ja Kreikan Superliigan Panthrakikosissa.
Maajoukkueura

Vahirua pelasi Ranskan alle 21-vuotiaiden maajoukkueessa vuosina 2001–2002, mutta ei noussut miesten maajoukkueeseen.
Toukokuussa 2013 Vahirua valittiin saman vuoden kesäkuussa järjestettyyn Maanosaliittojen cupiin osallistuneeseen Tahitin maajoukkueeseen. Seurajoukkuevelvollisuudet Euroopassa olivat aiemmin estäneet Vahiruan pelaamisen Ranskan Polynesiaan kuuluvan kotisaarensa joukkueessa, joten hän teki miesten maajoukkuedebyyttinsä varsin myöhäisessä 33 vuoden iässä. Hän pelasi turnauksessa joukkueensa kaikissa kolmessa ottelussa. Hän oli joukkueen ainoa ammattilaispelaaja.
Vahirua pelasi turnauksessa Tahitin kaikissa otteluissa, jonka jälkeen hän lopetti maajoukkueuransa.
Yksityiselämä

Vahiruan serkku Pascal Vahirua kuului Ranskan maajoukkueeseen vuoden 1992 EM-kilpailuissa. Toinen serkku Naea Bennett on pelannut sekä Tahitin jalkapallo- että beachfutismaajoukkueessa.
Aiheesta muualla

Kuvia tai muita tiedostoja aiheesta Marama Vahirua Wikimedia Commonsissa
Marama Vahirua Ranskan jalkapalloliigan sivustolla (englanniksi)
Marama Vahirua Kansainvälisen jalkapalloliiton sivustolla (Arkistoitu – Internet Archive) (englanniksi)
Marama Vahirua Euroopan jalkapalloliiton sivustolla (englanniksi)
Looking High, High, High

|  Looking High, High, High> Kappaleen tiedot |
| --- | --- |
Esittäjä(t):  Bryan Johnson
Säveltäjä(t):  John Watson
Sanoittaja(t):  John Watson
Euroviisutiedot
Vuosi:  1960
Maa:  Iso-Britannia
Kieli:  englanti
Sijoitus:  2.
Pisteet:  25
Sanat:  sanoitus
Muuta:  Kapellimestarina Eric Robinson
Looking High, High, High on Bryan Johnsonin esittämä kappale, joka edusti Britanniaa vuoden 1960 Eurovision laulukilpailussa Lontoossa.
Kappale sijoittui Euroviisuissa toiseksi 25 pisteellä.
Timo Jämsen levytti kappaleesta Reino Helismaan sanoittaman suomenkielisen version Katson sinne, katson tänne.
Lontoon kaupungintalo

Lontoon kaupungintalo
Lontoon kaupungintalo on Greater London Authorityn ja Lontoon kaupunginjohtajan keskustoimisto. Se sijaitsee Thamesin etelärannalla Tower Bridgen lähellä. Rakennuksen suunnitteli Norman Foster ja se avautui heinäkuussa 2002.
Kaupungintalo Tower Bridgeltä kuvattuna
Wikimedia Commonsissa on kuvia tai muita tiedostoja aiheesta .
Little, Little Love

| ”Little, Little Love” beFour |
| --- | --- | --- |

Singlen tiedot
 Albumilta: All 4 One
 Julkaistu: 14. syyskuuta 2007
 Tuottaja(t): Christian Geller, Adam Bernau
 Tyylilaji: Pop
 Kesto: 03.13
 Levy-yhtiö: Universal
beFourin muut singlet
| ”How Do You Do?/All 4 One” 2007 | ”Little, Little Love” 2007 | ”Hand in Hand” 2007 |
Little, Little Love on saksalaisyhtye beFourin kolmas ja viimeinen single heidän All 4 One-debyyttialbumilta, joka julkaistiin 14. syyskuuta 2007. Kappale on päässyt listoille yhteensä neljässä eri valtiossa.
Kappalelista

Maxi CD Single
1. Little, Little Love (Single Version) - 3:10
2. I Wanna Be Like You - 3:35
3. Little, Little Love (Karaoke Version) - 3:09
4. All4One Album Medley - 2:48
Digital Download
1. "Little, Little Love" (Single version) – 3:13
2. "I Wanna Be Like You" - 3:36
3. "Little Little Love" (Karaoke version)- 3:13
4. "All4One Album-Medley" - 2:48
Listasijoitukset

| Listat (2009) | Sija |
| --- | --- |
Itävalta (Ö3 Austria Top 40): 30
Eurooppa (European Hot 100): 176
Saksa (Media Control Charts): 27
Sveitsi (Swiss Music Charts): 27
Looking Back

|  Looking Back |
| --- | --- |

Kappaleen tiedot
Esittäjä(t):  Aksel Kankaanranta
Levy-yhtiö:  The Fried Music, EMI Finland
Kesto:  2.51
Julkaistu:  27. tammikuuta 2020
Säveltäjä(t):  Joonas Angeria, Whitney Phillips, Connor McDonough, Riley McDonough, Toby McDonough
Euroviisutiedot
Vuosi:  2020
Maa:  Suomi
Kieli:  englanti
Aikajärjestys
 ◄ ”Look Away” (2019) 
 ”Dark Side” (2021) ► 
Looking Back on suomalaisen Aksel Kankaanrannan kappale, jolla hänen oli määrä edustaa Suomea vuoden 2020 Eurovision laulukilpailussa Rotterdamissa. Kilpailu peruttiin 
koronaviruspandemian vuoksi. Euroviisujen järjestäjä EBU ilmoitti, että vuoden 2020 euroviisukappaleilla ei ole osallistumisoikeutta vuoden 2021 kilpailuun.
”Looking Back” valittiin Suomen edustuskappaleeksi 7. maaliskuuta 2020 Uuden Musiikin Kilpailussa. Kappale sai UMK:ssa eniten ääniä kansainvälisiltä raadeilta ja toiseksi eniten ääniä yleisöltä.
Louis Bastien

| Mitalit | Mitalit | Mitalit |  |
| --- | --- | --- | --- |
|  Louis Bastien |  Louis Bastien |  Louis Bastien |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten pyöräily
|  Kultaa | Pariisi 1900 | 25 km ajo |  |
Louis Bastien (26. lokakuuta 1881 Pariisi – 13. elokuuta 1963) oli ranskalainen pyöräilijä. Hän voitti kultaa 25 kilometrin ajossa vuoden 1900 kesäolympialaisissa Pariisissa. On mahdollista, että hän kilpaili kisoissa myös miekkailijana.
Bastien voitti vuoden 1900 Pariisin ratapyöräilyn MM-kisoissa kultaa amatöörien edeltäjäajossa ajalla 2.05.36.
Lontoon ePrix 2016

|  Britannian ePrix 2016 |
| --- | --- |
 9 osakilpailu 10 osakilpailusta kaudella 2015–2016. 

Päivämäärä:  2. heinäkuuta 2016
Sijainti:  Lontoo, Iso-Britannia
Rata:  Katurata   2,92 km
Pituus:  29 kierrosta, 84,68 km
9. kilpailu
Paalupaikka
Kuljettaja:   Nicolas Prost  (E.dams-Renault)
Aika:  1.23,247
Nopein kierros
Kuljettaja:   Nelson Piquet Jr.  (NEXTEV TCR)
Aika:  1.25,783 (kierroksella 29)
Palkintokoroke
Ensimmäinen:   Nicolas Prost  (E.dams-Renault)
Toinen:   Bruno Senna  (Mahindra Racing)
Kolmas:   Jean-Éric Vergne  (DS Virgin Racing)
|  Britannian ePrix 2016 |
| --- | --- |
 10 osakilpailu 10 osakilpailusta kaudella 2015–2016. 

Päivämäärä:  3. heinäkuuta 2016
Sijainti:  Lontoo, Iso-Britannia
Rata:  Katurata   2,92 km
Pituus:  29 kierrosta, 84,68 km
10. kilpailu
Paalupaikka
Kuljettaja:   Sébastien Buemi  (E.dams-Renault)
Aika:  1.22,033
Nopein kierros
Kuljettaja:   Sébastien Buemi  (E.dams-Renault)
Aika:  1.24,150 (kierroksella 16)
Palkintokoroke
Ensimmäinen:   Nicolas Prost  (E.dams-Renault)
Toinen:   Daniel Abt  (ABT Schaeffler Audi Sport)
Kolmas:   Jérôme D'Ambrosio  (Dragon Racing)
Britannian ePrix 2016 eli 2016 London ePrix ajettiin kahdesti 2. ja 3. heinäkuuta Lontoossa Isossa-Britanniassa Battersea Parkin katuradalla, jotka molemmat voitti Nicolas Prost Sébastien Buemin voittaessa Formula E -mestaruuden Lucas di Grassin kanssa tapahtuneesta kisakolarista huolimatta. Osakilpailut päättivät Formula E -sarjan kauden 2015–2016.
Ljusnarsbergin kirkko

| Ljusnarsbergin kirkko Ljusnarsbergs kyrka |
| --- | --- |
 Kirkon sisätiloja
Kirkkokunta:  Ruotsin kirkko
Hiippakunta:  Västeråsin hiippakunta
Seurakunta:  Ljusnarsbergs församling
Rakentamisvuosi:  1696
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ljusnarsbergin kirkko
Ljusnarsbergin kirkko (ruots. Ljusnarsbergs kyrka) on Ruotsissa Ljusnarsbergin kunnan Kopparbergissä sijaitseva kirkkorakennus. Se on paanuilla päällystetty punainen hirsikirkko. Alueelle muutti kaivostyöläisiä ja metsäsuomalaisia uudisasukkaita, jotka tarvitsivat kirkon, ja siksi kuparikaivoksen lähelle rakennettiin kappeli vuosina 1635–1637. Väkimäärän kasvu jatkui, ja kappeli laajennettiin vuosina 1691–1696 nykyiseksi ristikirkoksi. Kattoja ja seiniä koristivat allegoriset maalaukset, jotka korvattiin 1760-luvulla sinivihreillä marmorin tyylisillä kuvioilla. Nykyinen ulkonäkö tehtiin vuosien 1891–1892 aikana tehdyssä laajassa remontissa. 1800-luvun lopussa tyylihistoriallisesti suuntautuneet restauroinnit olivat muodissa, joten kuluneelle kirkolle tehtiin uusi ja moderni ulkoasu, joka sai inspiraationsa muinaispohjoismaisesta tyylistä. Muutoksia tehtiin esimerkiksi kuoriin, ikkunoihin ja holveihin.
Aiheesta muualla

Wikimedia Commonsissa on kuvia tai muita tiedostoja aiheesta .
Bebyggelseregistret (ruotsiksi)
Ljusnarsbergs församling: Ljusnarsbergs kyrka (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Ljusnarsbergs kyrka
Käännös suomeksi
Ljusnarsbergin piiri

| Ljusnarsbergin piiri |
| --- | --- |
 Ljusnarsbergin kirkko
 fiLjusnarsbergin piiri 
 59°52′37″N, 14°59′53″E 
Valtio:   Ruotsi
Maakunta:  Västmanland
Lääni:  Örebron lääni
Kunta:  Ljusnarsbergin kunta
Piirikoodi:  214058
Väestö
Väkiluku (2022):  4 506 
Ljusnarsbergin piiri (ruots. Ljusnarsbergs distrikt) sijaitsee Ljusnarsbergin kunnassa Ruotsissa. Piiri kattaa koko kunnan ja sen väkiluku on 4 506  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Les Bordes (Loiret)

| Les Bordes |
| --- | --- |
 Entinen rautatieasema
 Les Bordes
 Koordinaatit: 47°48′48″N, 2°24′11″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Orléans
Pinta-ala:  
 – Kokonaispinta-ala:  24,0 km²
Väkiluku (2019):  1 920 
 – Väestötiheys:  79 as./km²
Kunnan numero:  45042
 
 Kunnan kotisivut 
Infobox OKVirheellinen NIMI-arvo: 
Les Bordes on kunta Ranskassa Loiret’n departementissa Centre-Val de Loiren alueella. Se sijaitsee noin 43 kilometriä Orléansin kaupungista itään.
Kylän historia on sotaisa. 800-luvulla normannit hyökkäsivät kylään useita kertoja polttaen taloja ja tappaen asukkaita. Kylä ja ympäröivä maaseutu autioitui. Kylä alkoi kuitenkin elpyä ja 1000-luvulla siitä tuli suosittu koirametsästysalue, jossa myös Ranskan kuninkaat kävivät metsästämässä. 1100-luvulla rakennettiin Saint-Martinin kirkko. Kirkko tuhoutui satavuotisessa sodassa, mutta rakennettiin uudelleen vuonna 1447. Tämän jälkeen kirkko on rakennettu uudelleen useita kertoja, ja nykyinen rakennus on vuodelta 1868.
Aiheesta muualla

Kuvia tai muita tiedostoja aiheesta Les Bordes (Loiret) Wikimedia Commonsissa
Louis Banks

Louis Banks (synt. Dambar Bahadur Budaprithi, nepaliksi डम्बर बहादुर बुढापीर्थी, Ḍambar Bahādur Buḍhāpīrthī; s. 11. helmikuuta 1941 Darjeeling) on intialainen jazzpianisti, säveltäjä ja sanoittaja.
Banksin vanhemmat olivat nepalilaisia maahanmuuttajia. Hänen isänsä oli muusikko Pushkal Budaprithi, joka muutti nimensä George Banksiksi ja opetti musiikkia myös pojalleen. Pojan nimi vaihdettiin Louis Banksiksi jo tämän lapsuusaikana. Nimi valittiin Louis Armstrongin mukaan. Banks opiskeli lapsena klassista pianonsoittoa, minkä lisäksi hän alkoi soittaa trumpettia ja kitaraa. Hän valmistui Darjeelingin St. Joseph's Collegesta. Banks alkoi saavuttaa suosiota muusikkona siirryttyään jazziin. Muutettuaan Kolkataan hän perusti The Louis Banks Brotherhood -kokoonpanon. Sittemmin Banks on esiintynyt muiden muassa Yolande Bavanin, Charlie Marianon, Charlie Byrdin ja Dizzy Gillespien kanssa. Hän on 1970-luvulta lähtien toisinaan yhdistänyt esityksiinsä elektroniikkaa. Banks on tehnyt yhteistyötä R. D. Burmanin kanssa ja toiminut muun muassa yhtyeessä Silk.
Banks on säveltänyt muun muassa Doordarshanin tunnussävelmän sekä elokuvamusiikin esimerkiksi elokuvaan An August Requiem. Hän on juontanut omaa radio-ohjelmaansa. Banks meni 23. heinäkuuta 1972 naimisiin Loraine-nimisen naisen kanssa ja sai neljä lasta, joista kahdesta tuli ammattimaisia muusikoita.
Louis Beethoven Prout

Louis Beethoven Prout (1864 – 31. joulukuuta 1943) oli brittiläinen hyönteistieteilijä ja musiikkitieteilijä.
Prout oli aikansa suurimpia mittariperhosten (Geometridae) tutkijoita. Hän muun muassa kirjoitti näitä perhosia käsittelevät osuudet aikansa kahteen merkittävään teokseen: Philogène Wytsmanin teokseen Genera Insectorum ja Adalbert Seitzin Macrolepidoptera of the World -teokseen. Lisäksi Prout julkaisi useita tieteellisiä artikkeleita. Aikalaiset pitivät erityisesti hänen hyönteistieteellisen kirjallisuuden tuntemustaan erittäin vaikuttavana. Gregor Mendelin havaintojen saaman julkisuuden myötä Prout kiinnostui myös genetiikasta ja rinnakkaisevoluutiosta. Prout lahjoitti perhoskokoelmansa British Museumille ennen kuolemaansa.
Prout oli taitava pianisti ja muusikko. Hänen isänsä oli säveltäjä Ebenezer Prout.
Les Baxter

| Les Baxter> Henkilötiedot |
| --- | --- |
Koko nimi:  Leslie Thompson Baxter
Syntynyt: 14. maaliskuuta 1922 Mexia, Texas, Yhdysvallat
Kuollut: 15. tammikuuta 1996 (73 vuotta) Newport Beach, Kalifornia, Yhdysvallat
Ammatti:  säveltäjä, sovittaja
Muusikko
Tyylilajit:  lounge, exotica
Soittimet:  piano
Levy-yhtiöt:  Capitol
Aiheesta muualla
Kotisivut
  [ Muokkaa Wikidatassa ] [ ohje ]  
Leslie Thompson ”Les” Baxter (14. maaliskuuta 1922 Mexia, Texas – 15. tammikuuta 1996 Newport Beach, Kalifornia) oli yhdysvaltalainen muusikko ja säveltäjä. Tullessaan ensin tunnetuksi swingyhtyeiden sovittajana sekä säveltäjänä 1940-luvulla, hän loi oman maailmanmusiikin inspiroiman viihdemusiikkityylilajinsa, exotican, 1950- ja 1960-luvuilla.
Baxter opiskeli pianonsoittajaksi Detroit Convervatoryssa sekä Pepperdine Collegessa Los Angelesissa. Koulusta valmistuttuaan hän keskeytti pianonsoiton ja ryhtyi laulajaksi. 23-vuotiaana Baxter liittyi Mel Tormén Mel-Tones-yhtyeeseen. Yhtye lauloi Artie Shaw’n levytyksillä, muun muassa hittikappaleella ”What Is This Thing Called Love”.
Vuonna 1950 Baxter ryhtyi Capitol Recordsin sovittajaksi sekä orkesterinjohtajaksi ja työskenteli Nat King Colen hittikappaleilla, muun muassa kappalella ”Mona Lisa”. Samoihin aikoihin Baxter myös itse alkoi levyttämään albumeita. Vuonna 1948 hän julkaisi Music out of the Moon -albumin. Neljä vuotta myöhemmin hän aloitti exotica-albumeiden levyttämisen albumillaan Le Sacre du Sauvage.
Baxter sävelsi yli sata elokuvan ääniraitaa, keskittyen kauhuelokuviin, teinimusikaaleihin sekä komediaelokuviin.
Aiheesta muualla

Les Baxterin viralliset kotisivut (englanniksi)
Lemuel W. Royse

Lemuel W. Royse
Lemuel Willard Royse (19. tammikuuta 1847 – 18. joulukuuta 1946) oli yhdysvaltalainen republikaanipuolueen poliitikko. Hän toimi Warsawin pormestarina vuosina 1885–1891 ja istui Yhdysvaltain edustajainhuoneen jäsenenä Indianasta vuosina 1895–1899. Hän oli epäonnistuneesti ehdolla kolmannelle kaudelle vuonna 1898. Hän oli varsinaiselta ammatiltaan juristi ja jäi eläkkeelle vuonna 1940. Hänet on haudattu Oakwoodin hautausmaalle.
Little Angel

| ”Little Angel” Charon |
| --- | --- | --- |

Singlen tiedot
 Albumilta: Downhearted
 Äänitetty : BRR-studio, Raahe
 Julkaistu: 16. marraskuuta 2001
 Formaatti: CDS
 Tuottaja(t): Juha Matinheikki & Charon
 Tyylilaji: goottimetalli
 Kesto: 03.30
 Levy-yhtiö: Spinefarm Records
Listasijoitukset
  Suomen virallinen lista: 5.
Charonin muut singlet
|   | ”Little Angel” 2001 | ”In Trust of No One” 2003 |
Little Angel on suomalaisen goottimetallin yhtye Charonin ensimmäinen single. Se julkaistiin 16. marraskuuta 2001 levymerkillä Spinefarm Records.
Kappale ylsi Suomen virallisen listan viidennelle sijalle, ja pysyi listalla yhteensä 13 viikkoa.
Kappaleet

Kappaleet säveltänyt ja sanoittanut Charon.
Little Angel – 3.30
Sister Misery – 3.45
Kokoonpano

Teemu Hautamäki – basso
Antti Karihtala – rummut
Jasse Von Hast – kitara
Pasi Sipilä – kitara
Juha-Pekka Leppäluoto – laulu
Kokoonpano > Tuotanto

Juha Matinheikki – tuottaja, äänittäjä
Mika Jussila – masteroija
Mikko Karmila – miksaaja
Lontoon eläintarha

| Lontoon eläintarha |
| --- | --- |

Sijainti:  Regent's Park, Lontoo, Yhdistynyt kuningaskunta
Perustettu:  1828
Eläinlajeja:  673 (2018)
Eläimiä:  19,289 (2018)
Organisaatio
Virallinen nimi:  ZSL London Zoo
Jäsenyydet:  EAZA, BIAZA, WAZA
Aiheesta muualla
Verkkosivut
Pingviinien ruokinta-aika Lontoon eläintarhassa.
Lontoon eläintarha vuonna 1854.
Lontoon eläintarha (engl. London Zoo) on yksi Euroopan vanhimmista eläintarhoista. Se sijaitsee Lontoon Regent's Parkissa ja perustettiin vuonna 1828. Singaporen perustajan Thomas Stamford Rafflesin ehdotuksesta perustettu tarha oli aluksi vain Lontoon eläintieteellisen yhdistyksen jäsenten tutkimuskäytössä, mutta varainhankinnan takia se avattiin yleisölle 1847.
Eläintarhassa on esimerkiksi kirahveja, kääpiövirtahepoja, tapiireja, ihmisapinoita, kissaeläimiä, pingviinejä ja pelikaaneja.
Eläintarhan tunnetuimpia eläimiä ovat olleet Jumbo-norsu, joka eli siellä vuodesta 1865 vuoteen 1882, Guy-gorilla ja Nalle Puhille nimensä antanut karhu nimeltä Winnie.
Aiheesta muualla

Wikimedia Commonsissa on kuvia tai muita tiedostoja aiheesta .
London Zoo – Kotisivut
ZSL sivun ratkaisuja ympäristöongelmiin
Little Ashes

| Little Ashes |
| --- | --- |

Ohjaaja:  Paul Morrison
Käsikirjoittaja:  Philippa Goslett
Tuottaja:   Carlo Dusi  Jonny Persey  Jaume Vilalta 
Säveltäjä:  Miguel Mera
Kuvaaja:  Adam Suschitzky
Leikkaaja:  Rachel Tunnard
Pääosat:   Robert Pattinson  Javier Beltran  Matthew McNulty  Marina Gatell 
Valmistustiedot
Valmistusmaa:   Britannia  Espanja 
Tuotantoyhtiö:  Aria Films
Levittäjä:  Netflix
Ensi-ilta:  2008
Kesto:  112 min
Alkuperäiskieli:  englanti
Tuotto:  767 567 USD
Aiheesta muualla
IMDb 
AllMovie
Infobox OKNimi-testi OK: 
Little Ashes (2008) on espanjalais-brittiläinen tositapahtumiin perustuva draamaelokuva, joka sijoittuu 20- ja 30-lukujen Espanjaan kuvaten aikakauden suurimpien lahjakkuuksien kohtaamista yliopistossa ja näiden aikeita muuttaa maailmaa. Elokuvantekijä Luis Buñuel katsoo toivottomana vierestä, miten taiteilija Salvador Dalín ja runoilija Federico García Lorcan ystävyys muuttuu hitaasti taiteelliseksi intohimoksi ja vähitellen romanttiseksi suhteeksi.
Elokuvan on ohjannut Paul Morrison.
Juoni

Vuonna 1922 18-vuotias Salvador Dalí (Robert Pattinson) saapuu Madridin yliopistoon. Uusi Residencia de Estudiantes on moderni ympäristö, jonka tarkoituksena on rohkaista Espanjan lahjakkaimpia nuoria kykyjä. Dalí, jonka määränpää on tulla suureksi taiteilijaksi, saa pian itselleen Resi'n sosiaalisen eliitin huomion - kärkipäässä aloittelevan elokuvantekijän Luis Buñuelin (Matthew McNulty) ja runoilija Federico García Lorcan (Javier Beltrán). Yhdessä he muodostavat ytimen Madridin moderneimmille nuorille ajattelijoille.
Heidän yksityiselämänsä muuttuu yhä hankalammaksi García Lorcan jättäessä huomiotta hyvän ystävänsä ja kirjailijan Magdalenan (Marina Gatell) tarjoamat edut ja lähestymisyritykset. Hän ja Dalí sen sijaan tuntevat toistensa erikoisen vetovoiman, ja ystävyys muuttuukin pian syväksi sielunveljeydeksi. Buñuel, joka eristäytyy kaksikon läheisyyden takia, muuttaa Pariisiin löytääkseen täyttymyksen omille taiteellisille intohimoilleen. Samalla Dalí ja García Lorca jättävät Madridin viettääkseen kesää merenrantakylä Cadaquésissa Dalín perheen luona.
García Lorca tuntee saavansa hyväksyntää Dalín perheeltä ja kaksikon kiintymys kasvaa entisestään, kunnes se eräänä yönä muuttuu romanttiseksi. Vaikka he ovat taiteessa läheisempiä kuin koskaan, heidän ystävyytensä on tuhoon tuomittu. Buñuel vierailee heidän luonaan yliopistolla tullen entistä epäilevämmäksi ja kireämmäksi heidän ilmiselvän läheisyytensä vuoksi.
García Lorcan pakkomielle Dalíin kasvaa jälkimmäiselle liian suureksi vastaanottaa, ja tämä päättää muuttaa Pariisiin. Yläluokka ja dekadenssi nielevät Dalín pian, ja tämä sotkeutuu Galaan (Arly Jover), naimisissa olevaan naiseen, jolla on mieltymys kuuluisiin henkilöihin. García Lorcan vieraillessa Dalín luona hän löytää miehen, joka on muuttunut täysin paitsi elämältään myös poliittisilta näkemyksiltään.
Tuotanto > Nimi

Little Ashes (suom. Pienet tuhkat) sai nimensä Salvador Dalín maalauksesta Ceinicitas (eng. Little Ashes). Se pantiin esille ensimmäisen kerran 20. maaliskuuta 1929 Madridissa. Nykyään maalaus on Dalín kokoelmaosastolla Queen Sofian taidekeskuksessa Madridissa.